ai4bharat/Pralekha huggingface dataset:
உள்நாட்டு விமானப் போக்குவரத்து அமைச்சகம்
உயிர்காக்கும் உதான் சேவையில் 392 விமானங்கள் இயக்கப்பட்டுள்ளன.
உயிர்காக்கும் உதான் சேவையில் ஏர் இந்தியா, அலையன்ஸ் ஏர், இந்திய விமானப்படை, தனியார் விமானங்கள் ஆகியவற்றின் மூலம் 392 விமானங்கள் இயக்கப்பட்டுள்ளன. இவற்றுள் 229 விமானங்கள் ஏர் இந்தியா மற்றும் அலையன்ஸ் ஏர் நிறுவனங்களால் இயக்கப்பட்டன. இதுவரை, 736.00 டண் அத்தியாவசிய மருந்துப் பொருட்கள் கொண்ட சரக்குப் போக்குவரத்து கையாளப்பட்டுள்ளது. இது நாள்வரை உயிர்காக்கும் உதான் விமானங்கள் 3,89,100 கிலோ மீட்டருக்கும் அதிகமாக வானில் பயணித்துள்ளன. கோவிட் 19 தொற்றுக்கு எதிராக நாடு மேற்கொண்டுள்ள போராட்டத்திற்கு ஆதரவாக, நாட்டிலுள்ள தொலைதூரப் பகுதிகளுக்கு, அத்தியாவசிய மருந்துப் பொருட்கள் கொண்ட சரக்குப் போக்குவரத்தைக் கையாள்வதற்காக, இந்த உயிர்காக்கும் உதான் விமானங்கள், மத்திய சிவில் விமானப் போக்குவரத்து அமைச்சகம் மூலமாக இயக்கப்பட்டு வருகின்றன.
உள்நாட்டில் உயிர்காக்கும் உதான் சரக்குப் போக்குவரத்தில், கோவிட்19 தொடர்பான ரீஏஜென்டுகள், என்சைம்கள், மருத்துவக்கருவிகள், பரிசோதனைக் கிட்டுகள், தனிநபர் பாதுகாப்புக் கருவிகள், கவசங்கள், கையுறைகள், எச் எல் எல் மற்றும் ஐசிஎம்ஆர் அமைப்புகளின் இதர பொருட்கள், மாநில / யூனியன் பிரதேச அரசுகளால் கேட்டுக்கொள்ளப்பட்ட சரக்குகள், அஞ்சல் உறைகள் போன்ற சரக்குகள் கையாளப்பட்டன. வடகிழக்கு பகுதிகள், தீவுப்பகுதிகள், மலைப்பாங்கான பகுதிகள் ஆகிய இடங்களுக்கு சிறப்பு கவனம் செலுத்தப்படுகிறது. ஜம்மு காஷ்மீர், லடாக், வட-கிழக்கு மற்றும் இதர தீவுப் பகுதிகளுக்கு ஏர் இந்தியா மற்றும் இந்திய விமானப்படை விமானங்கள், சேவையாற்றியுள்ளன.
(
ரெயில்வே அமைச்சகம்
215 நாட்களில் 3000 ரயில் பெட்டிகள் தயாரித்து பெரம்பூர் ஒருங்கிணைந்த ரயில்பெட்டித் தொழிற்சாலை சாதனை
இந்திய ரயில்வேயின் பெரம்பூர் ஒருங்கிணைந்த ரயில்பெட்டித் தொழிற்சாலை இவ்வாண்டின் 3000-ஆவது பெட்டியை ஒன்பது மாதத்திற்குள் தயாரித்துள்ளது. அதன் அர்ப்பணிப்பும், ஆற்றலும் இதில் வெளிப்படுகிறது. அதிகரித்து வரும் பெட்டிகள் தேவையை சந்திப்பதற்கு இது பெரிதும் உதவும். மேற்குறிப்பிட்ட எண்ணிக்கைக்கு சென்ற ஆண்டு 289 பணி நாட்கள் எடுத்திருந்த நிலையில், இவ்வாண்டு 215 நாட்கள், 25.6% குறைந்துள்ளது.
2014 ஆம் ஆண்டு வரை இத்தனை நாட்களில் ஆயிரம் பெட்டிகள் மட்டுமே தயாரிக்கப்பட்டுள்ளன.
தொழிலாளர் மற்றும் வேலைவாய்ப்பு அமைச்சகம்
சமூகப் பாதுகாப்பு நெறிமுறை 2020 இன் கீழ் பணியாளருக்கான இழப்பீடு சம்பந்தமான வரைவு விதிகள் வெளியீடு
சமூகப் பாதுகாப்பு நெறிமுறை 2020 இன் கீழ் பணியாளருக்கான இழப்பீடு சம்பந்தமான வரைவு விதிகளை மத்திய பணியாளர் மற்றும் வேலைவாய்ப்பு அமைச்சகம் 03.06.2021 அன்று வெளியிட்டது. இந்த வரைவு விதிகள் மீது பங்குதாரர்களின் கருத்துக்கள் வரவேற்கப்படுகின்றன. வரைவு விதிகள் அறிவிக்கப்பட்ட நாள் முதல் 45 நாட்களுக்குள் பங்குதாரர்கள் தங்களது எதிர்ப்புகளையும் கருத்துக்களையும் தெரிவிக்கலாம்.
அமைப்பு சார்ந்த மற்றும் அமைப்புசாரா துறைகளின் பணியாளர்கள் மற்றும் ஊழியர்களுக்கு சமூகப் பாதுகாப்பை நீட்டிக்கும் வகையில் சமூகப் பாதுகாப்பு நெறிமுறைகள் 2020 திருத்தியமைக்கப்பட்டுள்ளது.
சமூகப் பாதுகாப்பு நெறிமுறைகள் 2020-இன் பகுதி VII-இல் , விபத்தில் உயிரிழப்பு, தீவிர காயங்கள் மற்றும் பணி சார்ந்த நோய்களுக்கு இழப்பீடு அளிக்கப்படுவது தொடர்பான அம்சங்கள் இடம் பெற்றுள்ளன.
மத்திய அரசால் அறிவிக்கப்பட்ட வரைவு விதிகளில், உரிமை கோரல் அல்லது தீர்வுக்கான விண்ணப்ப முறை, இழப்பீடு தாமதமாக செலுத்துவதற்கான வட்டி விகிதம், செயல்முறைகள் நடைபெறும் இடம் மற்றும் இட மாற்றம், அறிவிப்பு மற்றும் தகுதி வாய்ந்தவரிடம் இருந்து பணத்தை அனுப்பும் முறை ஆகியவற்றிற்கு வழிவகை செய்யப்பட்டுள்ளது.
சமூகப் பாதுகாப்பு நெறிமுறைகள்  வரைவு விதிகள்  2021-ஐ  இங்கே அணுகவும்:
https://labour.gov.in/whatsnew/draft-social-security-employees-compensationcentral-rules-2021-framed-inviting-objections
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1727195
------
(Visitor Counter : 210
பிரதமர் அலுவலகம்
பிரதமர் பெங்களூருவில் உள்ள இந்திய அறிவியல் கழகத்தில் மூளை ஆராய்ச்சி மையத்தை தொடங்கிவைத்து பக்ஷி பார்த்தசாரதி பன்னோக்கு மருத்துவமனைக்கு அடிக்கல் நாட்டினார்
பிரதமர் திரு. நரேந்திர மோடி, பெங்களூருவில் உள்ள இந்திய அறிவியல் கழகத்தில் மூளை ஆராய்ச்சி மையத்தை தொடங்கிவைத்து பக்ஷி பார்த்தசாரதி பன்னோக்கு மருத்துவமனைக்கு அடிக்கல் நாட்டினார்.
இதுகுறித்து பிரதமர் வெளியிட்டுள்ள டுவிட்டர் பதிவில்;
“பெங்களூருவில் உள்ள இந்திய அறிவியல் கழகத்தில் மூளை ஆராய்ச்சி மையத்தை தொடங்கிவைத்ததில் மகிழ்ச்சி அடைகிறேன். இந்த மகிழ்ச்சிக்கு காரணம் இத்திட்டத்திற்கு நான்தான் அடிக்கல் நாட்டினேன். மூளை சம்பந்தமான பிரச்சினைகளுக்கு இந்த மையம் முன்னணி ஆராய்ச்சி மையமாகத் திகழும்”.
“நாடு முழுவதும் உடல் நலத்திற்கு முக்கியத்துவம் தர வேண்டிய இவ்வேளையில், பக்ஷி பார்த்தசாரதி பன்னோக்கு மருத்துவமனையின் பணிகள் முக்கியத்துவம் பெறுகிறது. வருங்காலத்தில் சுகாதாரத் துறையை வலுப்படுத்தி, ஆராய்ச்சியை ஊக்குவிக்கும்”.
மூளை ஆராய்ச்சி மையம், ஆராய்ச்சிக்கான வசதியுடன் உருவாக்கப்பட்டுள்ளதுடன், வயது மூப்பினருக்கான மூளை சம்பந்தமான நோய்களை களைவதற்கு ஆராய்ச்சிகளில் கவனம் செலுத்தவுள்ளது.
பெங்களூருவில் உள்ள இந்திய அறிவியல் கழகத்தில் 832 படுக்கை வசதிகளுடன் பக்ஷி பார்த்தசாரதி பன்னோக்கு மருத்துவமனை கட்டப்பட உள்ளது. இது அறிவியல், பொறியியல் மற்றும் மருத்துவ துறையை ஒருங்கிணைக்க உதவும்.
நாட்டில் மருத்துவ ஆராய்ச்சியில் மிகப் பெரிய பங்களிப்பை இது அளித்திடும். புதிய கண்டுபிடிப்புகளுடனான தீர்வுகளுடன் நாட்டில் சுகாதார சேவைகள் மேம்பட இம்மையம் உதவும்.
பிரதமர் அலுவலகம்
நீர், நிலம், ஆகாயத்தில் பெண்ணின் புதிய சாதனைகள் வளர்ச்சியடைந்த இந்தியாவை கட்டமைப்பதில் மைல்கற்களாக இருக்கும்: பிரதமர்
நீர், நிலம், ஆகாயத்தில் பெண்களின் புதிய சாதனைகள் வளர்ச்சியடைந்த இந்தியாவை கட்டமைப்பதில் மைல்கற்களாக இருக்கும் என்று பிரதமர் திரு நரேந்திர மோடி கூறியுள்ளார்.
மக்கள் தாங்கள் செல்லும் இடங்களை அடைவதற்கான படகை செரங் சந்தியா செலுத்தினார் என்று மத்திய துறைமுகங்கள், கப்பல் மற்றும் நீர்வள அமைச்சகம் வெளியிட்டுள்ள ட்விட்டர் பதிவிற்கு திரு மோடி பதில் ட்விட் செய்துள்ளார்.
மேற்கண்ட சாதனைகள் குறித்து பிரதமர் ட்விட்டரில் கூறியிருப்பதாவது;
மகளிர் சக்திக்கு வணக்கம்! நீர், நிலம் மற்றும் ஆகாயத்தில் மகளிரின் புதிய சாதனைகள் வளர்ச்சியடைந்த இந்தியாவைக் கட்டியெழுப்புவதில் மைல்கற்களாக விளங்கும்.
பிரதமர் அலுவலகம்
திறமைவாய்ந்த சிறுமி ஷார்மிலியின் வீடியோவை பிரதமர் பகிர்ந்துள்ளார்
பிரதமர் திரு. நரேந்திர மோடி, இளம் திறமையாளரான ஷார்மிலியின் வீடியோவை தமது ட்விட்டர் பக்கத்தில் பகிர்ந்து, அவரது இசைப்புலமையை வெகுவாகப் பாராட்டி உள்ளார்.
இதுகுறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது :-
" இந்த வீடியோ அனைவரது முகத்திலும் மகிழ்ச்சியைக் கொண்டுவரும். அசாத்தியத்திறமை மற்றும் படைப்பாற்றல். ஷார்மிலிக்கு வாழ்த்துகள்"
(
சிறப்பு சேவைகள் மற்றும் கட்டுரைகள்
உலக தர நிர்ணய தினத்தை முன்னிட்டு விழுப்புரம் அரசூர் வி.ஆர்.எஸ்., பொறியியல் மற்றும் தொழில்நுட்ப கல்லுாரியில் இந்திய தர நிர்ணய அமைவனம்  சார்பில் இன்று நிகழ்ச்சி நடைபெற்றது
இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாக இந்திய தர நிர்ணய அமைவனம் உள்ளது. இந்நிறுவனம் தொழில்துறையின் நலனுக்காகவும், நுகர்வோர் பாதுகாப்பை நோக்கமாகக் கொண்டும் தயாரிப்பு சான்றிதழ் , மேலாண்மை அமைப்புகள் சான்றிதழ், தங்கம் மற்றும் வெள்ளி நகைகள் / கலைப் பொருட்களுக்கான ஹால் மார்க்கிங் முத்திரை மற்றும் ஆய்வக சேவைகளின் போன்ற பல்வேறு திட்டங்களை செயல்படுத்துகிறது.
ஒவ்வொரு ஆண்டும் இந்திய தர நிர்ணய அமைவனம்  14 அக்டோபர் அன்று உலக தர நிர்ணய தினத்தைக் கொண்டாடுகிறது. இது தர நிர்ணய பணியில் ஈடுபட்டுள்ள ஆயிரக்கணக்கான நிபுணர்களின் கூட்டு முயற்சிகளை அங்கீகரிப்பதற்கும் எதிர்கால பாதையில் பயணிப்பதற்கும் ஆகும். 2023 ஆம் ஆண்டின் உலக தர நிர்ணய தினத்தின் கருப்பொருள் "நல்ல ஆரோக்கியம் மற்றும் நல்வாழ்விற்கான நிலையான வளர்ச்சி இலக்கை உள்ளடக்கிய சிறந்த உலகிற்கான பகிரப்பட்ட பார்வை" என்பதாகும்.
உலக தர நிர்ணய தினம் ஒவ்வொரு வருடமும் 14 அக்டோபர் அன்று கொண்டாடப்படுகின்றது. அதன் தொடக்கமாக, உலக தர நிர்ணய தினத்தை முன்னிட்டு, தமிழகத்தில் உள்ள 6 முக்கிய கல்வி நிறுவனங்களில் 04 அக்டோபர் 2023 முதல் இந்திய தர நிர்ணய நிறுவனம் சார்பில் ஒரு நாள் நிகழ்ச்சிகள் நடைபெற்று வருகின்றன.
05 அக்டோபர் 2023, இன்று, விழுப்புரம், அரசூர், வி.ஆர்.எஸ்., பொறியியல் மற்றும் தொழில்நுட்ப கல்லுாரியில்,உலக தர நிர்ணய தினத்தின் கருப்பொருளை அடிப்படையாகக் கொண்டு தரநிலைகள் குறித்த விளக்கக்காட்சி, தரநிலைகள் குறித்த விவாதம், தரநிலைகள் குறித்த விளம்பர நிகழ்வுகள், தரநிலைகள் குறித்த வினாடி வினா போன்ற நிகழ்வுகள் நடத்தப்பட்டன.
விழுப்புரம் மாவட்டம், திருவெண்ணெய்நல்லுார் போலீஸ் இன்ஸ்பெக்டர் திரு செல்வராஜ் சிறப்பு விருந்தினராக பங்கேற்றார்.வி.ஆர்.எஸ்., பொறியியல் மற்றும் தொழில்நுட்ப கல்லுாரியின் பல்வேறு துறைகளைச் சேர்ந்த, தலா, 3 மாணவர்கள் கொண்ட, 85 அணிகள் என, 255 மாணவ, மாணவியர் இந்த நிகழ்வில் பங்கேற்றனர்.
பெண்கள் மற்றும் குழந்தை நலன் அமைச்சகம்
“மகளிருக்குப் பொருளாதார அதிகாரமளித்தல்” குறித்த மகளிர் மற்றும் குழந்தைகள் நல மேம்பாட்டுத்துறை அமைச்சகத்தின் பட்ஜெட்டுக்குப் பிந்தைய இணையவழிக் கருத்தரங்கில் பிரதமர் நாளை உரையாற்ற உள்ளார்
மகளிருக்குப் பொருளாதார அதிகாரமளித்தல் குறித்த பட்ஜெட்டுக்குப் பிந்தைய இணையவழிக் கருத்தரங்கில் பிரதமர் திரு நரேந்திர மோடி நாளை காலை 10 மணிக்கு உரையாற்றவுள்ளார். இந்த இணையவழிக் கருத்தரங்கிற்கு மகளிர் மற்றும் குழந்தைகள் நல மேம்பாட்டு நல அமைச்சகமும், ஊரக வளர்ச்சி அமைச்சகமும் ஏற்பாடு செய்துள்ளன. மகளிருக்கு சொந்தமான மற்றும் தலைமையேற்று நடத்தும் தொழில்நிறுவனங்களின் நீடித்த வளர்ச்சிக்கான வழிவகைகள், அறிவிக்கப்பட்ட திட்டங்களை அமல்படுத்துவதற்கான முறைகளைக் கண்டறியும் நோக்கில் அரசின் இந்தப் பட்ஜெட்டுக்குப் பிந்தைய இணையவழிக் கருத்தரங்கின் ஒரு பகுதியாக இது உள்ளது.
மத்திய மகளிர் மற்றும் குழந்தைகள் நல மேம்பாட்டுத்துறை அமைச்சர் திருமதி ஸ்மிருதி சுபின் இரானி, இணை அமைச்சர்கள் திரு கிரிராஜ் சிங், திரு மகேந்திரபாய் முஞ்பாரா, பொது மற்றும் தனியார் துறை அதிகாரிகள் உள்ளிட்டோரும் தொடக்க அமர்வில் கலந்துகொள்ள உள்ளனர். அதைத் தொடர்ந்து மகளிர் மற்றும் குழந்தைகள் மேம்பாட்டுத்துறை செயலாளர், பட்ஜெட் அமலாக்கம் குறித்த உத்திகளை இணையவழிக் கருத்தரங்கில் குறிப்பிட உள்ளார்.
அதைத் தொடர்ந்து சுயஉதவிக்குழுக்களை பெரிய வர்த்தக நிறுவனங்களாக மாற்றுவதற்கான வழிவகைகள், தொழில்நுட்பம் மற்றும் நிதியைப் பயன்படுத்துல், சந்தைகள் மற்றும் வர்த்தக விரிவாக்கம் ஆகியவைக் குறித்து துறை சார்ந்த நிபுணர்கள், மகளிர் சுயஉதவிக்குழுக் கூட்டமைப்பு மற்றும் இதர பங்கேற்பாளர்களால் விரிவாக விவாதிக்கப்படுகிறது. இக்கருத்தரங்கில் செயல்முறை மற்றும் அமல்படுத்தப்படக் கூடிய தீர்வுகள் கிடைக்கும் என்று எதிர்பார்க்கப்படுகிறது.
இந்த இணையவழிக் கருத்தரங்கில் மதிப்பீட்டாளர்கள், துறை சார்ந்த நிபுணர்கள், பேச்சாளர்கள் ஆகியோர் பங்கேற்க உள்ளனர். இது இணையதளத்தில் நேரடியாக ஒளிபரப்பப்பட உள்ளது. அரசு பிரதிநிதிகள், மகளிர் சுயஉதவிக்குழு உறுப்பினர்கள் மற்றும் கூட்டமைப்புகள், பொது மற்றும் தனியார்துறை வங்கிகளின் பிரதிநிதிகள், வேளாண் தொழில்நுட்ப நிறுவனங்கள், மக்கள் சமூக அமைப்புகள், கல்வி நிறுவனங்கள், வர்த்தக மற்றும் தொழில்துறை கூட்டமைப்பு உறுப்பினர்கள், மாநில ஊரக வாழ்வாதார இயக்க உறுப்பினர்கள் மற்றும் பொதுமக்கள் பெருமளவில் பங்கேற்க உள்ளனர்.
மத்திய நிதியமைச்சரின் பட்ஜெட் உரை மகளிருக்குப் பொருளாதார அதிகாரமளித்தல் தொடர்பானதாகும். 81 லட்சம் சுயஉதவி குழுக்களைத் திரட்டுவதில் தீன்தயாள் அந்த்யோதயா திட்டம் பெற்றுள்ள குறிப்பிடத்தக்க வெற்றி, பெரிய உற்பத்தி நிறுவனங்கள் அல்லது கூட்டாண்மையை உருவாக்குவதன் மூலம் மூலப்பொருட்கள் வழங்குவதில் தகுந்த தலையீடுகள் மூலம் பொருளாதார அதிகாரமளித்தலின் அடுத்த கட்டத்திற்கு எடுத்துச் செல்லப்படும் என்று அந்த அறிவிப்பில் கூறப்பட்டுள்ளது. அவர்களின் தயாரிப்புகளின் வடிவமைப்பு, தரம், அடையாளப்படுத்துல் மற்றும் சந்தைப்படுத்துதல், பெரிய நுகர்வோர் சந்தைகளுக்கு சேவை செய்வதற்காக தொழில்ரீதியாக நிர்வகிக்கப்படும் வகையில், அவர்களின் செயல்பாடுகளை அளவீடு செய்தல் மற்றும் அவற்றில் சிலவற்றை 'யூனிகார்ன்'களாக மாற்றச் செய்தல்.
இந்த அமர்வுகளைத் தொடர்ந்து ஒரு நிறைவு அமர்வு நடைபெறும், இந்த அமர்வுகளில் ஒவ்வொன்றிலும் மதிப்பீட்டாளர்களின் விளக்கக்காட்சிகள், துறை சார்ந்த அமைச்சகங்கள் மற்றும் துறைகளின் செயலாளர்கள் மற்றும் பிற பங்குதாரர்களின் விளக்கங்கள் இடம்பெறும். அதைத் தொடர்ந்து திறந்தவெளி அமர்வு விவாதம் நடைபெறும்.
பாதுகாப்பு அமைச்சகம்
ஏர் மார்ஷல் சஞ்ஜீவ் கபூர், தலைமை இயக்குனர்  பொறுப்பை ஏற்றுக் கொண்டார்
புதுதில்லி விமானப்படை தலைமையகத்தில், ஏர் மார்ஷல் சஞ்ஜீவ் கபூர், தலைமை இயக்குனர்  பொறுப்பை 2022 மே 1-ந் தேதி ஏற்றுக் கொண்டார்.
ஏர் மார்ஷல் சஞ்ஜீவ் கபூர் தேசிய பாதுகாப்பு அகாடமியில் பட்டம் பெற்று 1985-ம் ஆண்டு போக்குவரத்து விமானியாக இந்திய விமானப்படையில் சேர்ந்தார். வெலிங்டன் பாதுகாப்பு சேவை கல்லூரி, பாதுகாப்பு மேலாண்மை மற்றும் தேசிய பாதுகாப்பு கல்லூரி ஆகியவற்றின் பழைய மாணவர் ஆவார்.
36 ஆண்டுகளுக்கும் மேலாக சேவை புரிந்துள்ள ஏர்மார்ஷல் பல்வேறு பொறுப்புகளை வகித்துள்ளார்.
இவர் வாயு சேனா மற்றும் அதிவிசிஷ்ட் சேவா பதக்கங்களைப் பெற்றுள்ளார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1822944
எரிசக்தி அமைச்சகம்
அரசின் திறன் மேம்பாட்டுத் திட்டத்தின் கீழ் மியான்மரின் மின்துறை பணியாளர்கள் என்டிபிசி-யில் மைக்ரோகிரிட், மின்சார வாகன தொழில்நுட்பங்கள் குறித்து பயிற்சி பெறுகின்றனர்
அரசின் திறன் மேம்பாட்டுத் திட்டத்தின் கீழ் மியான்மரின் மின்துறை பணியாளர்கள் 40 பேர் என்டிபிசி-யில் மைக்ரோகிரிட், மின்சார வாகன தொழில்நுட்பங்கள், பேட்டரிகள், மின்னேற்றி நிலையங்கள், குறித்து பயிற்சி பெறுகின்றனர்.
ஸ்மார்ட் கிரிட் மற்றும் எல்லைத்தாண்டிய பயிற்சி திட்டங்கள் 2023, மார்ச்- ஏப்ரல் மாதங்களில் நடைபெற்றது. மற்ற பயிற்சி முறைகள் 2023 ஜூன் மாதத்தில் நடைபெறுகிறது.
திறன் மேம்பாட்டுத் திட்டத்தில் 2-ம் கட்ட பயிற்சி நொய்டாவில் உள்ள என்டிபிசியின் மின் மேலாண்மை கழகத்தில் ஜூன் 5, 2023 அன்று தொடங்கியது. இப்பயிற்சி, ஜூன் 9 2023 அன்று வரை நடைபெறுகிறது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1929991
பிரதமர் அலுவலகம்
பிரதமரின் பூமி தின செய்தி
பூமி தினத்தையொட்டி பிரதமர் திரு. நரேந்திர மோடி வெளியிட்டுள்ள செய்தி :
``பூமி தினம் என்பது அன்னை பூமிக்கு நன்றி செலுத்தும் தினமாகும். நமது பூமியை தூய்மையாகவும் பசுமையாகவும் வைப்பதற்கு உறுதியான தீர்மானத்தை வலியுறுத்தக் கூடிய நாளாகவும் உள்ளது.
பூமியை நாம் பகிர்ந்து கொள்ளக்கூடிய தாவரங்கள், விலங்குகள் மற்றும் பறவைகளுடன் இணக்கமாக வாழ வேண்டியது நம்முடைய கடமையாகும். இதை நமது எதிர்கால தலைமுறையினருக்கு விட்டுச்செல்ல வேண்டிய கடமை நமக்கு இருக்கிறது.
`சுற்றுச்சூழல் மற்றும் பருவநிலை கல்வியறிவு' என்ற இந்த ஆண்டுக்கான அடிப்படைக் கருத்து, இயற்கை மற்றும் இயற்கை வளங்களைப் பாதுகாப்பது பற்றிய விழிப்புணர்வை உருவாக்க உதவும் என்று நான் நம்புகிறேன்.''
எஃகுத்துறை அமைச்சகம்
எஃகு உற்பத்தியில் பிளாஸ்டிக் கழிவுகளின் பயன்பாடு
இந்திய எஃகு தொழிற்சாலைகளில் பிளாஸ்டிக் கழிவுகளைப் பயன்படுத்தும் வசதி உள்ளது. அதனால், பிளாஸ்டிக் கழிவுகளை கோக்கிங் நிலக்கரிக்கு மாற்றுப் பொருளாக சுமார் ஒரு சதவீதம் வரை பயன்படுத்தலாம். இதேபோல், பெட் கோக்கிற்கு மாற்றாகவும் பிளாஸ்டிக் கழிவுகளைப் பயன்படுத்த முடியும். இதற்கு ஏதுவாக பிளாஸ்டிக் கழிவு விதிகளில் கடந்த 2022 ஜூலை 6-ம் தேதி திருத்தம் மேற்கொள்ளப்பட்டது. இதன்படி, பிளாஸ்டிக்கின் இறுதிக்கட்ட கழிவை, எஃகு தொழிற்சாலைகளில், பதப்படுத்தும் பணிகளில் பயன்படுத்த அனுமதிக்கப்படுகிறது. மற்ற பிளாஸ்டிக் கழிவுகள் அனைத்தையும் மறு சுழற்சிக்கு மட்டுமே பயன்படுத்த வேண்டியது என்பது கட்டாயமாக்கப்பட்டுள்ளது. இதனால் எஃகு உற்பத்திக்கு பிளாஸ்டிக் இறுதிக் கழிவு இன்றியமையாததாக மாறியுள்ளது.
பிளாஸ்டிக் கழிவு மேலாண்மை விதியின் கீழ், உள்ளாட்சி அமைப்புகளும், நகராட்சிகளும் பிளாஸ்டிக் கழிவுகளை சேகரித்தல், சேமித்தல், பிரித்தெடுத்தல், பதப்படுத்துதல், வேறு இடங்களுக்கு எடுத்துச் செல்லுதல் உள்ளிட்ட பணிகளுக்கு தனி அமைப்புகளை உருவாக்க வேண்டும் என்று அறிவுறுத்தப்பட்டுள்ளது.
மாநிலங்களவையில் இன்று எழுப்பப்பட்ட கேள்விக்கு மத்திய எஃகு மற்றும் கிராம வளர்ச்சித்துறை இணை அமைச்சர் திரு ஃபக்கன் சிங் குலாஸ்தே எழுத்துப்பூர்வமாக அளித்த பதிலில் இதனைத் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1884847
பிரதமர் அலுவலகம்
பிரதமர் மே 12 அன்று குஜராத் செல்கிறார்
ரூ.4,400 கோடி ரூபாய் மதிப்பிலான திட்டங்களுக்கு பிரதமர் அடிக்கல் நாட்டி, முடிவுற்ற திட்டங்களை தொடங்கி வைக்கவுள்ளார்
பிரதமரின் வீட்டுவசதி திட்டத்தின் கீழ் கட்டப்பட்ட வீடுகளை சுமார் 19,000 பயனாளிகளுக்கு ஒப்படைக்கவுள்ளார்
பிரதமர், ஜிஐஎஃப்டி நகரம் சென்று பல்வேறு திட்டங்களின் நிலைகுறித்து ஆய்வு செய்கிறார்
அகில இந்திய தொடக்கப்பள்ளி ஆசிரியர்கள் கூட்டமைப்பு மாநாட்டில் பிரதமர் பங்கேற்கவுள்ளார்
பிரதமர் திரு நரேந்திர மோடி மே 12 அன்று குஜராத் செல்கிறார். காலை 10.30 மணியளவில் காந்தி நகரில் அகில இந்திய தொடக்கப்பள்ளி ஆசிரியர்கள் கூட்டமைப்பு மாநாட்டில் பங்கேற்கவுள்ளார். அதன் பிறகு நண்பகல் 12.00 மணியளவில் ரூ.4,400 கோடி ரூபாய் மதிப்பிலான திட்டங்களுக்கு பிரதமர் அடிக்கல் நாட்டி, முடிவுற்ற திட்டங்களை தொடங்கி வைக்கவுள்ளார். பிற்பகல் 3.00 மணியளவில் பிரதமர் ஜிஐஎஃப்டி நகரம் செல்லவுள்ளார்.
அங்கு வளர்ச்சித் திட்டப்பணிகளுக்கு அடிக்கல் நாட்டி, முடிவுற்றப் பணிகளை தொடங்கிவைக்கிறார்.
காந்தி நகரில் நடைபெறும் நிகழ்ச்சியின் போது ரூ.2,450 கோடி ரூபாய் மதிப்பிலான திட்டங்களுக்கு அடிக்கல் நாட்டி முடிவுற்றப் பணிகளை தொடங்கி வைக்கவுள்ளார். நகர்ப்புற வளர்ச்சித்துறை, நீர் விநியோகத்துறை, சாலை மற்றும் போக்குவரத்துத்துறை, சுரங்கங்கள் மற்றும் கனிம வளங்கள் துறையின் திட்டங்கள் இவற்றில் அடங்கும்.
பனஸ்கந்த் மாவட்டத்தில் பல்வேறு கிராமங்களுக்கு குடிநீர் விநியோகத் திட்டங்களை தொடங்கிவைத்தல், அகமதாபாத்தில் ஆற்று மேம்பாலம், நரோடாவில் கழிவுநீர் சேகரிப்பு கட்டமைப்பு, மெஹ்சனா மற்றும் அகமதாபாத்தில் கழிவுநீர் சுத்திகரிப்பு ஆலை, தாஹேகாமில் அரங்கு உள்ளிட்ட திட்டங்கள் தொடங்கப்படவுள்ளன. ஜூனாகத் மாவட்டத்தில் பெரிய குழாய் திட்டம், காந்திநகர் மாவட்டத்தில் நீர் விநியோகத் திட்டங்கள், மேம்பாலங்கள் கட்டுமானம், புதிய நீர் விநியோக நிலையம், பல்வேறு நகரத் திட்டச்சாலைகள் உள்ளிட்ட திட்டங்களுக்கு அடிக்கல் நாட்டுகிறார்.
பிரதமரின் வீட்டுவசதி திட்டத்திற்கு பிரதமர் அடிக்கல் நாட்டி, கட்டி முடிக்கப்பட்டுள்ள சுமார் 19,000 வீடுகளை பயனாளிகளிடம் ஒப்படைக்கவுள்ளார். இந்நிகழ்ச்சியில் வீடுகளின் சாவியை பயனாளிகளிடம் அவர் வழங்கவுள்ளார். சுமார் 1950 கோடி ரூபாய் செலவில் இத்திட்டங்கள் நிறைவேற்றப்பட்டுள்ளது.
ஜிஐஎஃப்டி நகரில் பிரதமர்
பிரதமர், காந்தி நகரில் உள்ள குஜராத் சர்வதேச நிதி தொழில்நுட்பம் – நகரம்  செல்லவுள்ளார். அங்கு நிறுவனத்தினரின் அனுபவம் ஜிஐஎஃப்டி நகரில் எதிர்காலத்திட்டம் ஆகியவை குறித்து உரையாடவுள்ளார். நிலத்தடி பயன்பாட்டு சுரங்கப்பாதை 'மற்றும் 'கழிவுகளை சேகரிக்கும் தானியங்கி ஆலை' உள்ளிட்ட நகரின் முக்கிய உள்கட்டமைப்பு வசதிகளை பிரதமர் பார்வையிடவுள்ளார்.
அகில இந்திய தொடக்கப்பள்ளி ஆசிரியர்கள் கூட்டமைப்பு மாநாடு
ஆண்டுக்கு இருமுறை நடைபெறும் அகில இந்திய தொடக்கப்பள்ளி ஆசிரியர்கள் கூட்டமைப்பின் 29-வது மாநாட்டில் பிரதமர் பங்கேற்கவுள்ளார். மாறி வரும் கல்வியின் இதயமாக ஆசிரியர்கள் திகழ்கின்றனர் என்பது இந்த மாநாட்டின் கருப்பொருளாகும்.
சுற்றுச்சூழல் மற்றும் வனத்துறை அமைச்சகம்
“சட்டங்கள் வந்துவிட்டன, மக்கள்தான் செயல்பட வேண்டும்”: மத்திய சுற்றுச்சூழல் அமைச்சர்
“சூழல் மாசு, சுற்றுச்சூழல் உள்ளிட்ட பல்வேறு விஷயங்கள் தொடர்பாக பல சட்டங்களும், மசோதாக்களும் நிறைவேற்றப்பட்டுள்ளன. இந்நிலையில் பொதுமக்கள்தான் அவற்றின் மீது ஆக்கப்பூர்வமாகச் செயல்படவேண்டும்” என்று மத்திய சுற்றுச்சூழல், வனம், பருவநிலை மாற்றத் துறை அமைச்சர் டாக்டர் ஹர்ஷ் வர்தன் வலியுறுத்தினார்.
உலகச் சுற்றுச்சூழல் தினத்தையொட்டி, “இயற்கையின் தலைநகர் இந்தியா” என்ற தலைப்பிலான கருத்தரங்கத்தைத் தொடங்கிவைத்த டாக்டர் ஹர்ஷ்வர்தன், சுற்றுச்சூழலைக் காப்பதில் இந்தியா பின்பற்றி வரும் மரபை நினைவுகூர்ந்தார்.
நிலம், மரம், நதிகள் ஆகியவை கடவுளின் ஆசி பெற்றவையாக மதித்து வணங்கப்படுகின்றன. அத்துடன் இயற்கையின் கொடைகளாகக் கருதப்பட்டு, போற்றி வளர்க்கப்படுகின்றன என்றார்.
ஒவ்வொரு மனிதனும் சுற்றுச்சூழலின் நலனுக்காக உழைப்பதற்குத் தூண்டப்பட வேண்டும். சிறு சிறு பங்களிப்புகளும் மிகப் பெரிய நலனுக்கு உதவும் என்றும் அமைச்சர் குறிப்பிட்டார்.
பசுமை நற்பணிகள் முன்முயற்சிகளை வலியுறுத்திய அமைச்சர் டாக்டர் ஹர்ஷ் வர்தன் இந்த முன்முயற்சிகள் உலகளவில் பலன் தரத் தக்கவை என்றார்.
பிரேசில், ரஷியா, இந்தியா, சீனா, தென்னாப்பிரிக்கா ஆகிய நாடுகளைக் கொண்ட பிரிக்ஸ் உள்பட உலக அளவிலான பேரவைகளாலும் சர்வதேச பல்கலைக்கழகங்களாலும் இந்த நடவடிக்கைகள் பெரிதும் பாராட்டப்பட்டுள்ளன. பசுமை நற்பணிகள், அது தொடர்பான செயல்கள், நன்னடத்தை ஆகியவை எதிர்காலத்தின் மந்திரம் போன்றவை என்றும் அமைச்சர் ஹர்ஷ் வர்தன் கூறினார்.
குடிநீர் மற்றும் சுகாதார அமைச்சகம்
திறந்த வெளியில் மலம் கழிப்பது ஒழிக்கப்பட்ட மாநிலமாக ஜார்கண்ட், இம்மாதம் 15-ந்தேதிக்குள் உருவாகும் : உமா பாரதி
ஜார்கண்ட் மாநிலம் உருவாக்கப்பட்ட நாளான வரும் நவம்பர் 15ஆம் தேதி, அம்மாநிலத்தில் தற்போது மேற்கொள்ளப்பட்டு வரும் துப்புரவு பணிகளைத் தொடர்ந்து, திறந்த வெளியில் மலம் கழிப்பது ஒழிக்கப்பட்ட மாநிலமாக உருவாகும் என்று, கங்கை கிராம தூய்மை சம்மேளனத்தில் பேசிய மத்திய குடிநீர் மற்றும் துப்புரவுத்துறை அமைச்சர் உமா பாரதி தெரிவித்தார். சுமார் 10,000 தூய்மை பணியாளர்கள், கங்கைத் தன்னார்வல இளைஞர் அமைப்பு உறுப்பினர்கள், மாணவர்கள் மற்றும் ஏராளமான மக்கள்- அவர்களில் பெரும்பாலானவர்கள் பெண்கள் - உள்ளிட்டோர் இந்த தூய்மைப் பணியில் ஈடுபட்டனர்.
கங்கை கரையோர கிராமங்களை மாதிரி கிராமங்களாக உருவாக்குவதற்கு பொதுமக்களின் பங்களிப்பு, அச்சாணி போன்று மிகவும் அவசியமாகும் என்பதை மத்திய அமைச்சர் உமாபாரதி சுட்டிக்காட்டினார்.
குடிநீர் மற்றும் துப்புரவுத்துறை அமைச்சக செயலாளர் திரு.பரமேஸ்வரன் பேசுகையில், தூய்மை இந்தியா இயக்கத்தின் சமூக மற்றும் நிதி ஆதார பலன்களை எடுத்துரைத்தார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19க்கு ஒருங்கிணைந்த சிகிச்சை முறை : பிரிக்ஸ் மாநாட்டில் டாக்டர் ஹர்ஷ் வர்தன் பேச்சு
கொவிட்-19-க்கு அனைவருக்கும் கிடைக்கக்கூடிய பரவலாக்கப்பட்ட, ஆனால் ஒருங்கிணைந்த சிகிச்சை முறை யுக்தியை பின்பற்றியதாக, பிரிக்ஸ் சுகாதாரத்துறை அமைச்சர்கள் மாநாட்டில் மத்திய அமைச்சர் டாக்டர் ஹர்ஷ் வர்தன் தெரிவித்தார்.
பிரிக்ஸ் நாடுகளின் சுகாதாரத்துறை அமைச்சர்கள் கூட்டத்தில், மத்திய சுகாதாரத்துறை அமைச்சர் டாக்டர் ஹர்ஷ் வர்தன் இன்று காணொலிக் காட்சி மூலம் கலந்து கொண்டார். அப்போது அவர் பேசியதாவது:
”நவீன உலகம் மிகப் பெரிய சுகாதார சவால்களை சந்தித்தபின், நாம் இன்று காணொலிக் காட்சி மூலம் சந்திக்கிறோம். முதலில், கொவிட்-19 முன்கள பணியாளர்களுக்கு நன்றி செலுத்த விரும்புகிறேன். உலக சுகாதார நெருக்கடி நேரத்தில், அவசர நிலையை சந்திக்கும் விழிப்புணர்வை நாம் பெற்றுள்ளோம். பிரிக்ஸ் அமைப்பில் பொருளாதாரத்தில் வேகமாக வளரும் நாடுகள் இடம் பெற்றுள்ளன. உலகின் 40% மக்கள் பிரிக்ஸ் நாடுகளில் உள்ளனர். கொவிட் 19 உட்பட பல சுகாதார சவால்களை கடந்து செல்ல பிரிக்ஸ் அமைப்பில் உள்ள பிரேசில், ரஷ்யா, இந்தியா, சீனா, தென் ஆப்பிரிக்கா ஆகிய நாடுகள் பணியாற்றி வருகின்றன.
நமது சுகாதார முறைகளை மேலும் வலுப்படுத்த வேண்டும் என்பதை கொவிட்-19 உணர வைத்துள்ளது. இந்தியாவில் கொவிட் 19 தொற்று தொடங்கியதிலிருந்தே, எங்களது தொலைநோக்கு பிரதமர் திரு நரேந்திர மோடியின் தலைமையின் கீழ் விரைவான நடவடிக்கை மேற்கொள்ளப்பட்டது. மத்திய, மாநில அரசுகள் ஒருங்கிணைந்து பல தனிச்சிறப்பான யுக்திகளை கையாண்டன. பரவலாக்கப்பட்ட, ஆனால் ஒருங்கிணைந்த சிகிச்சை யுக்தியை நாங்கள் பின்பற்றி அனைவருக்கும் சம அளவில் கிடைக்கூடிய சுகாதார வசதிகளை வழங்கினோம். இதுதான் கொவிட்-19-க்கு எதிரான போராட்டத்தில் எங்கள் தனிச்சிறப்பான யுக்தியின் உந்து சக்தியாக இருந்தது.
முன்கூட்டியே பரிசோதனை நடத்தி, பயணிகளை தனிமைப்படுத்தி, முடக்கங்களை அறிவித்து, கட்டுப்பாடு மண்டலங்களை உருவாக்கி நோய் பரவலைக் கட்டுப்படுத்தினோம்.
பெருந்தொற்று மேலாண்மை முயற்சிகளில் ஆரோக்கிய சேது கைபேசி செயலி உட்பட பல தொழில்நுட்ப புதுமைகள் பயன்படுத்தப்பட்டன. முன்னணி சுகாதாரப் பணியாளர்களுக்கு பயிற்சி அளிக்க ஐகாட் என்ற ஒருங்கிணைந்த பயிற்சி இணையதளம் உருவாக்கப்பட்டது.
பிபிஇ, வென்டிலேட்டர்களின் உள்நாட்டு உற்பத்தியை அதிகரிக்க 24 மணிநேரமும் பணியாற்றினோம். அனைத்து துறையிலும் தன்னிறைவு பெற தற்சார்பு இந்தியா திட்டம் தொடங்கப்பட்டுள்ளது.
கடந்த சில மாதங்களாக நாம் சிறப்பாக செயல்பட்டுள்ளோம். கொவிட்-19 மேலாண்மை நடவடிக்கையால், நாம் வலுவாக மீண்டு வருவோம் என்று நம்புகிறேன். பயனுள்ள வகையில் உங்களுடன் இணைந்து செயல்படுவதை எதிர்நோக்கியுள்ளேன். ”
இவ்வாறு அவர் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1671948
-----
(Visitor Counter : 108
ரெயில்வே அமைச்சகம்
572 ஒரே நிலையம், ஒரே விளைபொருள் திட்டத்தில் 535 ரயில் நிலையங்கள் மேம்படுத்தப்படுகின்றன
உள்ளூர் மக்களின் உற்பத்திப் பொருட்களை சந்தைக்கு எடுத்துச் செல்ல உதவும் வகையிலும், புறந்தள்ளபட்ட பிரிவைச் சேர்ந்த உள்ளூர் உற்பத்தியாளர்களுக்கு கூடுதல் வருமானத்தை ஈட்டும் விதமாகவும், ஒரே நிலையம் ஒரே விளைபொருள்  திட்டத்தை இந்திய ரயில்வே செயல்படுத்தி வருகிறது. இதன்படி, நாடு முழுவதும் உள்ள 572 ரயில் நிலையங்கள் அடையாளம் காணப்பட்டு ஓஎஸ்ஓபி ரயில் நிலையங்களாக மாற்றப்படுகின்றன.
உள்ளூர் உற்பத்தியாளர்களின் விளைபொருட்கள் சந்தைக்கு எடுத்துச் செல்ல இந்தத் திட்டம் உதவும். ஒன்றுக்கும் மேற்பட்ட விளைபொருட்கள் இருக்கும் பட்சத்தில், விண்ணப்பிக்கும் விண்ணப்பதாரர்கள் சுழற்சி முறையில் தங்கள் பொருட்களை எடுத்துச் செல்வதற்கான அனுமதி வழங்கப்படும். இந்தத் திட்டத்தின் சோதனை முயற்சி கடந்த 2022 மார்ச் 25-ம் தேதி தொடங்கப்பட்டது. இதுவரை இந்தத் திட்டத்தில் 532 ரயில் நிலையங்கள் கொண்டுவரப்பட்டுள்ளன. பின்வரும் பிரிவுகளின் அடிப்படையில் உற்பத்திப் பொருட்களுக்கு அனுமதி அளிக்கப்படுகிறது.
- கைவினைப் பொருட்கள் / கலைப்பொருட்கள்
- ஜவுளி மற்றும் கைத்தறி
- பாரம்பரிய ஆடைகள்
- உள்ளூர் வேளாண் பொருட்கள் /பதப்படுத்தப்பட்ட உணவு / பாதி பதப்படுத்தப்பட்ட உணவு
மாநிலங்களவையில் எழுப்பப்பட்ட கேள்விக்கு மத்திய ரயில்வே தொலைத்தொடர்பு, மின்னணுவியல் மற்றும் தகவல் தொழில்நுட்பத் துறை அமைச்சர் திரு அஸ்வினி வைஷ்ணவ் அளித்துள்ள எழுத்துபூர்வ பதிலில் இதனைத் தெரிவித்துள்ளார்.
-----
AP/ES/KPG/IDS
(Visitor Counter : 131
நிதி அமைச்சகம்
ஒரே நாடு, ஒரே ரேஷன் அட்டை சீர்திருத்தம்: செயல்படுத்திய 12-வது மாநிலம் ராஜஸ்தான்
ஒரே நாடு, ஒரே ரேஷன் அட்டை சீர்திருத்தத்தை செயல்படுத்தியுள்ள 12-வது மாநிலமாக ராஜஸ்தான் உருவெடுத்துள்ளது.
இதைத் தொடர்ந்து, ரூ 2,731 கோடியை கூடுதல் கடனாக பெற்றுக் கொள்வதற்கான அனுமதியை ராஜஸ்தானுக்கு மத்திய நிதி அமைச்சகத்தின் செலவினங்கள் துறை வழங்கியுள்ளது.
இதுவரை, ஒரே நாடு ஒரே குடும்ப அட்டை திட்டத்தை 12 மாநிலங்களும், வர்த்தகம் செய்வதை எளிதாக்கும் சீர்திருத்தங்களை 12 மாநிலங்களும், உள்ளாட்சி அமைப்புகளில் சீர்திருத்தங்களை ஐந்து மாநிலங்களும், மின்சாரத் துறை சீர்திருத்தங்களை 2 மாநிலங்களும் செயல்படுத்தி உள்ளன. சீர்திருத்தங்களை செய்துள்ள மாநிலங்களுக்கு ரூபாய் 74,773 கோடி கூடுதல் கடன் பெற அனுமதி அளிக்கப்பட்டுள்ளது.
மேலும் விவரங்களுக்கு, இந்த ஆங்கில செய்தி குறிப்பைக் காணவும்: https://pib.gov.in/PressReleasePage.aspx?PRID=1696493